**Farské oznamy**

**Šiesta veľkonočná nedeľa - rok C (25. 5. 2025)**

|  |  |  |
| --- | --- | --- |
| Pondelok | Sv. Filipa Neriho, kňaza | 17.30 |
| Utorok | V čase sejby – prosebný deň | 7.00 |
| Streda | Nanebovstúpenie Pána, prikázaný sviatok, vigília | 17.30 |
| Štvrtok | Nanebovstúpenie Pána, slávnosť, prikázaný sviatok | 17.30; 16.15 Oblazov |
| Piatok |  | 17.00 |
| Sobota |  | 18.00 Oblazov |
| Nedeľa | Siedma veľkonočná nedeľa | 8.00 a 10.30 |

Na budúcu nedeľu bude zbierka na katolícke masmédiá.

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.

Chcem sa srdečne poďakovať mužom, ktorí sa zúčastnili počas týždňa na brigáde, či už s pomocou majstrom alebo poupratovaním po nich. V sobotu nás bolo trošku menej, ale išlo nám to. Zostalo nám hlavne ponatierať okná. Začali sme pokladať strešnú krytinu na loď kostola a je pripravená na položenie i južná strana. Murári nahodili dve vrstvy omietky na vežu, teraz bude nasledovať nahodenie vrchnej omietky. Chcem vás poprosiť muži, chceli by sme urobiť v týždni v stredu a piatok brigádu od 17.00 ponatierať okná a potom v sobotu od 8.00 do 12.00...Ak by ste mohli prísť a obetovať trošku voľného času a námahy pre náš kostol a Cirkev, budem vďačný. Od pondelka by sme potrebovali a chcem poprosiť 1 muža, ktorý by mohol prísť aj doobeda a pomôcť majstrom. Všetkým, čo pomáhajú ešte raz veľké Pán Boh odmeň.

V stredu o 18.30 je alfa pre dospelých a vo štvrtok o 19.00 na fare je stretnutie rodičov birmovancov, účasť nutná jedného z rodičov, potrebujeme sa dohodnúť o priebehu sviatosti birmovania.

Ďakujem za vaše modlitby, upratovanie i v dome nádeje, finančnú podporu našej farnosti i za každý druh pomoci a na budúci týždeň prosím o upratovanie skupinu č. 8. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii. Zatiaľ nemáme veľa prihlásených. Ak chcete ísť, prosím, aby ste sa prihlásili do konca mája, potom budem musieť rozšíriť púť na všetky farnosti, ale ja by som najradšej išiel s vami.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.